Lohja järv
Lohja järv on järv Harju maakonnas Kuusalu vallas Lahemaa rahvuspargi territooriumil Loksast 2,5 km edelas. Lohja järv asub 1,3 km kaugusel Hara lahest, olles umbes 2500 aastat tagasi merest eraldunud. Järv on 56,8 ha suurune ja kuni 3,7 m sügavune, asub merepinnast 5,8 meetri kõrgusel. Lohja järve läbivool on nõrk, sisse voolavad mõned ojad ja kraavid. Väljavool toimub Lohja oja kaudu merre.